કિમ જોંગ-ઉન દાદાની ગાદીએ બેસી ગયેલો ત્રીજી પેઢીનો શાસક છે. દાદાએ કોરિયાની આઝાદીની લડાઈમાં અગ્રણી ભાગ ભજવ્યો હતો. તેનો લાભ પૌત્રને મળે. પણ ભારતમાં લોકશાહી હોય ત્યારે જીતીને આવવું પડે. ઉત્તર કોરિયામાં વગર ચૂંટણી લડ્યે કિમ શાસક બન્યો તે પછી અણુ કાર્યક્રમને આગળ વધાર્યો છે. અણુશસ્ત્રોને અટકાવવા માટે અમેરિકાએ તેના પર પ્રતિબંધો મૂક્યા છે. પ્રતિબંધોની અસર થઈ હશે અથવા અન્ય કારણો પણ હોઈ શકે, પણ કિમ જોંગ-ઉનનું વલણ બદલાયેલું છે. અણુક્ષમતાના મુદ્દે અમેરિકા સાથે વાતચીત કરવાની પણ તેમણે તૈયારી બતાવી છે.